《西渡堰呈孙古岩朝奉》
宋代·陈著

行计又匆匆，投西一短篷。
上河平岸水，暮雨打头风。
得饭已昏后，无眠到夜中。
哦诗欠佳句，为报古岩翁。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。